b'\n_START_ARTICLE_\nNVRAM\n_START_PARAGRAPH_\nNVRAM (kratica od Non-Volatile Random Access Memory) je op\xc4\x87eniti naziv za sve vrste RAM memorije koji ne gube podatke kada se ra\xc4\x8dunalo ugasi, za razliku od naj\xc4\x8de\xc5\xa1\xc4\x87ih vrsta RAM-a danas, DRAM-a i SRAM-a, koji trebaju neprekidan izvor energije da bi se podatci sa\xc4\x8duvali. Prednost NVRAM memorije je i br\xc5\xbee paljenje i ga\xc5\xa1enje ra\xc4\x8dunala. Najpoznatiji oblik NVRAM-a je flash memorija (MP3 ure\xc4\x91aji i sli\xc4\x8dno). Neki tvrde da je flash memorija prava \xe2\x80\x9euniverzalna memorija\xe2\x80\x9c koja kombinira brzinu SRAM memorije sa postojano\xc5\xa1\xc4\x87u flash memorije.\n_START_SECTION_\nPrvi NVRAM-ovi\n_START_PARAGRAPH_\nPrva ra\xc4\x8dunala koristila su razli\xc4\x8dite vrste memorija, od kojih su neke bile postojane, kao rezultat svoje gra\xc4\x91e. Naj\xc4\x8de\xc5\xa1\xc4\x87a vrsta memorije u 1960-ima je bila memorija magnetske jezgre, koja je podatke spremala pomo\xc4\x87u polarnosti malih magneta. S obzirom da su magneti zadr\xc5\xbeavali svoj magnetizam i kada je ra\xc4\x8dunalo bilo uga\xc5\xa1eno, memorija magnetske jezgre je tako\xc4\x91er bila postojana._NEWLINE_Brzi napredak u proizvodnji poluvodi\xc4\x8da 1970-ih doveo je do proizvodnje poluvodi\xc4\x8dkih memorija s kojima se memorija magnetske jezgre nije mogla natjecati. Te vrste memorije su se tijekom godina toliko razvile, da je danas jeftina i u\xc4\x8dinkovita DRAM memorija naj\xc4\x8de\xc5\xa1\xc4\x87a vrsta memorije u ra\xc4\x8dunalu._NEWLINE_No postoje mnoge situacije kada je postojanost memorije vrlo va\xc5\xbena, naprimjer u slu\xc4\x8dajevima kada se struja nakratko mora ugasiti. Mnogo godina nije postojao ure\xc4\x91aj sli\xc4\x8dan RAM-u da rije\xc5\xa1i taj problem, pa su mnoga ra\xc4\x8dunala koristila kombinaciju RAM-a i neke vrste ROM-a._NEWLINE_Prilago\xc4\x91ena ROM memorija je bila najranije rje\xc5\xa1enje, no njem nedostatak je bio u tome \xc5\xa1to su se podaci mogli spremiti u nju samo jednom kada je memorija ugra\xc4\x91ena. ROM se sastoji od spoja dioda koje \xc5\xa1alju potrebne podatke._NEWLINE_PROM (Programmable Read-Only Memory) je unaprijedio ovaj dizajn, omogu\xc4\x8davaju\xc4\x87i da podaci budu uneseni od kranjeg korisnika. PROM se sastoji od spoja dioda koje su u po\xc4\x8detku pode\xc5\xa1ene na jednu vrijednost, \xe2\x80\x9e1\xe2\x80\x9c na primjer. Primjenom ve\xc4\x87e struje nego ina\xc4\x8de, odabrana dioda mo\xc5\xbee \xe2\x80\x9epregoriti\xe2\x80\x9c (kao osigura\xc4\x8d), na taj na\xc4\x8din trajno postavljaju\xc4\x87i vrijednost na \xe2\x80\x9e0\xe2\x80\x9c._NEWLINE_Oni kojima treba u\xc4\x8dinkovitost RAM-a i postojana memorija, moraju koristiti konvencionalnu RAM memoriju i pri\xc4\x8duvni akumulator. To je bilo \xc4\x8desto rje\xc5\xa1enje u ranim ra\xc4\x8dunalnim sustavima, poput Apple Macintosha, koji je koristio mali dio memorije napajan baterijom za spremanje osnovnih postavki sistema._NEWLINE_Mnogo ve\xc4\x87e memorije napajane baterijama se koriste i danas kao memorija za ubrzavanje pristupa podacima (cache) za vrlo brze baze podataka.'